open-index/open-wikipedia-markdown huggingface dataset:
Rakúsko-pruská vojna

**Rakúsko-pruská vojna** alebo **nemecká vojna** bola vojna o prevahu nad nemeckými štátmi v roku 1866, medzi Rakúskym cisárstvom a Pruskom, neskôr taktiež aj Talianskom. Na talianskom fronte bolo Rakúsko úspešné, na pruskom fronte v bitke pri Hradci Králové bolo však porazené.

Pruská armáda disponovala podstatne väčším delostrelectvom a lepším vybavením pechoty. Ich strelná zbraň "ihlovka" dokázala vystreliť 2 až 3-krát viac ako Rakúska "predovka", čím ju spravilo oveľa účinnejšiu. Aj napriek veľmi silnému rakúskemu jazdectvu, ktoré patrilo k najsilnejším v Európe sa vo výsledku bitky odrazil nedostatok financií v armáde. Definitívna porážka rakúskej armády nastala v bitke pri Lamači pri Bratislave.

Aj napriek tomu, že sa pruský generál dozvedel o uzavretom mieri medzi krajinami, nechal svojich mužov bojovať až do konca.

## Referencie

## Iné projekty

## Externé odkazy
* 


Kategória:Vojny 19. storočia

Kategória:Vojny Rakúskeho cisárstva
Kategória:Vojny Talianska
Paul Samuelson

**Paul Anthony Samuelson** (* 15. máj 1915, Gary, Indiana, USA – † 13. december 2009, Belmont, Massachusetts, USA) bol americký ekonóm, autor medzinárodne štandardnej učebnice *Ekonómia*, jeden z hlavných predstaviteľov neoklasickej syntézy.

Slovenský preklad jeho publikácie *Ekonómia*, bol v roku 1992 podporený Vládou SR vo výške 1 mil. Kčs.

Prispel k rozvoju matematickej ekonómie, teórie správania spotrebiteľa, teórie všeobecnej ekonomickej rovnováhy, sformuloval model akcelerátora a multiplikátora, rozvinul Heckscherov-Ohlimov princíp.

V roku 1970 získal Cenu Švédskej ríšskej banky za ekonomické vedy na pamiatku Alfreda Nobela.

## Referencie

## Iné projekty

## Externé odkazy
* 

Kategória:Ekonómovia USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Autori náučnej literatúry USA
Kategória:Osobnosti z Gary (Indiana)
Rovina jazyka

**Rovina jazyka** je jazykový plán alebo oblasť, napr. tvarová rovina jazyka.

## Externé odkazy
* 

Kategória:Jazykoveda
Tvarová rovina jazyka

**Tvarová rovina jazyka** je jazykový plán alebo oblasť, do ktorej sa zahrnujú morfémy, základné bilaterálne jazykové jednotky a ich spojenia.

## Pozri aj
*rovina jazyka

## Externé odkazy
* 

Kategória:Jazykoveda
Resentiment

**Resentiment** je knižný a odborný výraz označujúci záporný emocionálny postoj prejavujúci sa pocitom krivdy, nenávisti a pomstychtivosti voči (reálnemu či domnelému) pôvodcovi krivdy alebo urážky. V psychológii sa týmto výrazom označuje negatívny emocionálny postoj.

Pokiaľ je nositeľom tohto pocitu kolektív, ktorý tým reaguje na vnímanú hrozbu pre svoj kolektív, takýto resentiment býva označovaný ako **kolektívny resentiment**.

Resentiment bol výrazným podnetom pre historických aktérov, ktorých často viedol k násilnej retribúcii. Príkladom známych historických udalostí, na ktorých sa do značnej miery podpísal resentiment (či už oddôvodnený alebo nie) je vzbura otrokov-gladiátorov voči otrokárom pod vedením Spartaka (pozri Spartakovo povstanie), postupné vyostrovanie charakteru Veľkej francúzskej revolúcie v rokoch 17891793 od revolúcie proti absolutizmu cez revolúciu proti monarchii a aristokracii až po revolúciu proti buržoázii, ale tiež resentiment nacistov voči Židom (pozri antisemitizmus) či komunistov voči majetnejším vrstvám spoločnosti.

## Referencie

Kategória:Psychológia
Rešerš

**Rešerš** (z ) je vo všeobecnosti proces hľadania, pátrania, vyšetrovania, prešetrovania či overovania faktov, údajov a podobných informácií.

V užšom význame sa týmto termínom rozumie špecificky vyhľadávanie údajov na určitú tému v publikovanej literatúre, spravidla kvôli príprave seminárnej alebo záverečnej (bakalárskej, diplomovej) práce alebo vedeckého článku. V takomto prípade môže ísť o jednorazovú rešerš, ktorá jednorazovo zhromaždí informácie k danej téme za určité obdobie, alebo o priebežnú rešerš, ktorá priebežne sleduje stanovenú problematiku. Termínom rešerš sa zároveň označuje súhrn údajov, ktorý je výsledkom tohto rešeršného procesu, a ktorý má podobu výberovej bibliografie obsahujúcej základné bibliografické údaje a prípadne aj ďalší popis (kľúčové slová, abstrakt).

Osoba, ktorá robí rešerš sa označuje výrazom **rešeršér**, resp. **rešeršérka**.

## Poznámky

## Referencie

Kategória:Francúzske výrazy
Kategória:Písomné práce
Sangati

**Sangati** (sanskritské slovo) môže byť:
*harmónia, pozri harmónia (filozofia)
*v joge: pozri sangati (joga)
*v budhizme: časť oblečenia budhistického mnícha, pozri sangati (oblečenie)
Rovnakosť

**Rovnakosť** alebo **jednakosť** môže byť:
*zhodnosť
*totožnosť
*vlastnosť byť stále ten istý, nemennosť

## Iné projekty
Ramapithecus

**Ramapithecus** (po slovensky aj ramapitek; podľa indického kniežaťa Rama; iné názvy: *Bramapithecus, Sugrivapithecus, Rudapithecus, Bodvapithecus, Mabokopithecus*) je v niektorých systémoch rod fosílnych orangutanovitých z vrchného/stredného miocénu južnej Ázie (? vrchného miocénu Európy; ?stredného až vrchného miocénu Afriky), teda asi od 14/13 mil. rokov pred Kr. V minulosti sa chybne považoval za najstarší rod hominidov. 

Dnes (od roku 1983) je pre väčšinu autorov tento rod neplatný a považujú ho za synonymum platného rodu Sivapithecus. V 90. rokoch sa však opäť viacerí autori vrátili k oddeľovaniu rodov Ramapithecus a Sivapithecus. Autori oddeľujúci tieto dva rody rozlišujú spravidla "ramapity s veľkou postavou" (Sivapithecus) a "ramapity s gracilnou postavou" (Ramapithecus), kým autori uznávajúci len rod Sivapithecus chápu formy doteraz označované ako Ramapithecus ako samičie jedince rodu Sivapithecus. 

Rod Ramapithecus objavil roku 1934 študent G. E. Lewis v pohorí Sivalik v severozápadnej Indii, nález nazval Ramapithecus brevirostris (= Sivapithecus brevirostris; zaraďovaný aj pod Sivapithecus punjabicus= Ramapithecus punjabicus=Dryopithecus punjabicus). Ďalšie nálezy sa našli v roku 1961 tiež v Indii, ďalšie v Pakistane a Číne. Niektorí autori sem zaraďovali aj nálezy:
* z Turecka (Çandir, Pasalar; 1974/1977-1990 Ramapithecus wickeri= Kenyapithecus wickeri, dnes a predtým Griphopitecus suessi (staršie Griphopitecus alpani= pôvodne Sivapithecus alpani))
* z Kene (Fort Ternan; Ramapithecus wickeri = Kenyapithecus wickeri)
* z Maďarska (Rudabanya; Ramapithecus hungaricus = Rudapithecus hungaricus = Dryopithecus brancoi).

Ďalšie podrobnosti pozri pod Sivapithecus.

Kategória:Orangutanovité
Rámec

**Rámec** môže byť:
* to čo obrubuje, obklopuje, rozkladá sa okolo;
* súhrn vecí, javov, majúcich niečo spoločné, vzájomne súvisiacich a vytvárajúcich takto istý okruh;
* v HTML tag ,resp. , ktorý rozdeľuje webovú stránku na viacero častí;

## Externé odkazy
*
Sangati (joga)

**Sangati** je harmónia medzi všetkými telesnými a mentálnymi funkciami, od ktorých závisí radosť z pozitívneho zdravia.

## Pozri aj
*sangati

## Externé odkazy
* 

Kategória:Joga
Rovnica matematickej fyziky

**Rovnice matematickej fyziky** sú rovnice, ktoré opisujú matematické modely fyzikálnych javov.

## Externé odkazy
* 

Kategória:Matematická fyzika
Sangvinik

**Sangvinik** (z lat. sanguis - krv) je subjekt, ktorý má vlastnosti jedného zo štyroch základných typov temperamentu – stabilný extrovert. Vyznačuje sa vysokou psychickou aktivitou, energickosťou, výkonnosťou, rýchlymi a živými pohybmi, rôznorodosťou a bohatstvom mimiky, rýchlym tempom reči.

Sangvinik má provokaciu často striedať dojmy, ľahko a rýchlo reaguje na udalosti okolia, je spoločenský.

Emócie - predovšetkým kladné - uňho rýchlo vznikajú a rýchlo sa striedajú. Pomerne ľahko a rýchlo prekonáva neúspechy.

Ale niekedy aj úspechy.

## Krátky opis sangvinika
Veselí, sebavedomí a optimistickí ľudia, ktorí sú radi v spoločnosti a radi spoznávajú nových ľudí. Zvyčajne sú tvoriví a zasnení, takže často začatú práce nedokončia, zvyknú meškať a často zabúdajú. Radi rozprávajú, socializujú sa a veria, že vždy konajú správne, nie sú hanbliví. Sú premotivovaní, často motivujú aj ostatných. Sú náladoví, milí a sarkastickí.

* Pozitívne vlastnostiSú zvedaví, skvelí rozprávači, tvoriví, zostanú večnými deťmi, žijú v súčasnosti, ľahko sa kamarátia
*Negatívne vlastnostiSú naivní, hlasní, zábudliví, povrchní a nedisciplinovaní, reagujú prehnane, často sa sťažujú, nie sú schopní sa sústrediť

Slávni sangvinici: Franklin D. Roosevelt, Bill Clinton, Robin Williams

## Pozri aj
*temperament
*osobnosť
*emócia

## Externé odkazy
* 

Kategória:Osobnosť
Reštaurácia (Francúzsko)

**Reštaurácia** bol politický režim vo Francúzsku v rokoch 1814-30 po abdikácii Napoleona I. a obnovení monarchie staršou vetvou Bourbonovcov (Ľudovít XVIII., Karol X.), prerušená 100-dňovou vládou Napoleona I.

Pôvodne konštitučná monarchia sa premenila na autoritatívny režim (Biely teror), po zhoršení situácie v roku 1830 vypukla Júlová revolúcia a nastúpila Júlová monarchia.

## Externé odkazy
* 

Kategória:Dejiny Francúzska
Rovnobežka

**Rovnobežka** môže byť

* priamka majúca s inou priamkou stálu vzájomnú vzdialenosť, pozri rovnobežka (geometria)
* myslená kružnica na zemskom povrchu s rovnakou zemepisnou šírkou, pozri rovnobežka (geografia)

## Pozri aj
* paralela
Petrus Ramus

**Petrus Ramus** alebo **Pierre de la Ramée** (* 1515, Cuts24. august, 1572, Paríž) bol francúzsky filozof a humanista, profesor rétoriky na Collège Royal. Bol zavraždený počas Bartolomejskej noci. 

Ostro odmietal aristotelovsko-scholastickú filozofiu, čím vyvolal búrku odporu na Sorbonne. Proti autorite kládol rozum ako kritérium pravdy. Predchodca Descartovho racionalizmu.

Je autorom humanistických gramatík (gréčtiny, latinčiny, francúzštiny), navrhol fonetickú reformu pravopisu.

## Dielo

* 1543: *Dialecticae institutiones*, Paríž (1553: zweite Auflage als *Institutionum dialecticarum libri III*)
* 1543: *Dialecticae partiones*
* 1543: *Aristotelicae animadversiones*
* 1549: *Rhetoricae distinctiones*
* 1549: *Anti-Quintilian*
* 1555: *Dialectique* (po fr.; po lat. 1556: *Dialecticae libri II*)
* 1555: *Arithmeticae libri III*
* 1559: *Scholae grammaticae libri II*
* 1562: *Gramere* (1572: ako *Gramaire*)
* 1565: *Scholarum physicarum libri VIII in totidem acroamaticos libros Aristotelis*
* 1566: *Scholarum metaphysicarum libri XIV*
* 1569: *Scholae in liberales artes*, Basel
* 1571: *Defensio pro Aristotele adversus Jac. Schecium*, Lausanne
* 1561: *Avertissement sur la réformation de l?université de Paris au Roi*
* 1577: *Commentariolum de Religione Christiana libri IV*, Frankfurt

## Externé odkazy
* 

Ramus, Petrus
Ramus, Petrus
Kategória:Obete vrážd
Rezumé

**Rezumé** (výslovnosť:[rezumé], staršie aj [rezümé]; do r. 2020 bol kodifikovaný tvar **resumé**) alebo **zhrnutie** je sekundárny dokument, stručne vyjadrujúci základné myšlienky a závery odborného textu, obyčajne pripájaný na záver primárneho dokumentu, krátky a výstižný obsah, výťah, zhrnutie.

## Rezumé v záverečných prácach
Ministerstvo školstva SR v metodickom usmernení o náležitostiach záverečných prác, ich bibliografickej registrácii, uchovávaní a sprístupňovaní odporúča vysokým školám na Slovensku vyžadovať rezumé v štátnom jazyku ako povinnú súčasť hlavnej textovej časti záverečných prác (bakalárske, diplomové alebo dizertačné práce) napísaných v inom ako štátnom jazyku. Takéto rezumé má spravidla rozsah 10 % rozsahu záverečnej práce. Nie všetky vysoké školy na Slovensku toto odporúčanie uplatňujú, napr. Univerzita Komenského v Bratislave v uvedenom prípade vyžaduje len abstrakt v štátnom jazyku.

## Referencie

## Externé odkazy
* 

Kategória:Literatúra
Sánkhja

**Sánkhja** (sanskr. सांख्य ) je jeden z najstarších ortodoxných systémov (daršana) staroindickej filozofie klasickej epochy (400 pred Kr.–700 po Kr.).Sútry systému sánkhja sa pripisujú Kapilovi.

Sánkhja uznáva existenciu dvoch prvotných princípov vo vesmíre: hmotného – prakriti (hmota, príroda) a duchovného –- puruša (vedomie). 
Prakriti je v stálej zmene a je podriadená zákonu príčinno-následkovej súvislosti.
Zmeny prakriti závisia od vzťahu k trom gunám, základným kvalitám :
sattva(jas, čistota), radžas(aktivita),tamas(inertnosť). Spájanie týchto gún vedie k celej mnohotvárnosti prírody. Kontakt prakriti s puruša je začiatok evolúcie indivídua.
Živá bytosť sa skladá z puruša, jemného tela a hrubého tela.
Jemné telo sa skladá z intelektu, zmyslových orgánov a s nimi spojených prvkov a pocitu "ja".
Jemné telo je stredobodom, nositeľom karmy a nasleduje za puruša, kým sa neoslobodí
od vteľovania do bytostí. Hrubé telo sa skladá z materiálnych prvkov a rozpadá sa smrťou bytosti.

Z teoretického i praktického aspektu je sánkhja totožná s jogou, od ktorej sa odlišuje iba v dvoch bodoch: 
* na rozdiel od jogy je ateistická
* cestou k oslobodeniu je len metafyzické poznanie

Klasickú verziu sáknhjovej filozofie vypracoval Íšvarakršna.

## Predstavitelia
* Íšvarakršna
* Kapila
* Máddhava
* Paňčašikha
* Vársaganja
* Vidhjavásí

## Pozri aj
* indická filozofia

## Externé odkazy
* 

Kategória:Indická filozofia
Otto Rank

**Otto Rank** vlastným menom **Otto Rosenfeld** (* 22. apríl 1884, Viedeň, Rakúsko-Uhorsko – † 31. október 1939, New York,  New York, USA) bol rakúsky psychológ, predstaviteľ psychoanalýzy. 

Vypracoval teóriu pôrodnej traumy. V diele *Trauma zrodenia* z roku 1923 sa postavil proti Freudovi. 

Roku 1934 sa usadil v New Yorku a ako naturalizovaný americký občan
prispôsobil psychoanalýzu potrebám industriálnej spoločnosti, pričom tvrdil, že liečenie možno skrátiť, keď spolupôsobí pacientova dobrá vôľa a dôvera v možnosť vyliečenia. Tým, že premiestnil vznik neuróz do okamihu narodenia, položil Rank základ pozdejším americkým terapeutickým prúdom vzďalujúcim sa pôvodnej Freudovej teórii.

## Referencie


## Iné projekty

## Externé odkazy
* Maria Leitner: ''Otto Rank – vergessener Pionier der Psychoanalyse.'' 
* OttoRank.com
* The Ernest Becker Foundation
* International Psychoanalytical Association
* The Myth of the Birth of the Hero, at sacred-texts.com
* Essays on Otto Rank's Book Art and Artist
*Otto Rank papers, 1912-1936 

## Zdroj
* 

Kategória:Rakúski psychológovia
Kategória:Osobnosti z Viedne
Rovnosť

**Rovnosť** môže byť:
*všeobecne:
**vlastnosť nevychyľovať sa zo smeru, priamosť
**vlastnosť nevychyľovať sa z roviny, plochosť, manie priameho povrchu
**rovnakosť
**vlastnosť mať rovnakú hodnotu, cenu a podobne
*v matematike:  vlastnosť veličín, ktoré sú rovnaké svojou veľkosťou alebo hodnotou, pozri rovnosť (matematika)
*v logike: skutočnosť, že dve tvrdenia vyplývajú navzájom jedno z druhého, že dve triedy obsahujú jedna druhú, alebo že dva pojmy majú rovnaký rozsah, pozri rovnosť (logika)
*v politike a práve: rovnaké postavenie občanov, jedna zo základných spoločenských hodnôt, pozri rovnosť (politika a právo)
Správna rovnosť

**Správna rovnosť** je rovnosť, v ktorej sa ľavá strana rovnosti (Ľ) rovná pravej strane rovnosti (P), čiže Ľ = P

Správnosť rovnosti zistíme vyčíslením ľavej a pravej strany rovnosti. Rovnosť 1 + 5 = 2.3 je správna, pretože vyčislením ľavej strany rovnosti dostaneme Ľ = 1 + 5 = 6, vyčíslením pravej strany rovnosti dostaneme P = 2.3 = 6, čiže platí Ľ = P.

## Externé odkazy
* 

Kategória:Matematika
Retikulárnosť

**Retikulárnosť** alebo **sieťkovitosť** (lat.) je usporiadanosť v podobe siete, pozri napr. retikulárna formácia, retikulárna bunka, retikulárne vlákno.
Rovnosť (matematika)

**Rovnosť ** v matematike znamená, že dve veličiny sú rovnaké,  v prípade dvoch čísiel alebo počtových výrazov sa zapisuje:

a = b     čo čítame *a sa rovná b*, znak = sa nazýva znak rovnosti.

1+ 5 = 2 . 3

Počtový výraz naľavo od znaku rovnosti sa nazýva ľavá strana rovnosti a
označujeme ju písmenom Ľ, počtový výraz napravo od znaku rovnosti sa nazýva
pravá strana rovnosti a označujeme ju písmenom P.

V rovnosti 1 + 5 = 2.3 tvorí výraz 1 + 5 ľavú stranu rovnosti, výraz 2.3
pravú stranu rovnosti. Stručne zapisujeme Ľ = 1 + 5, P = 2.3.

Kategória:Aritmetika

Rovnosť dvoch výrazov sa nazýva "rovnica"
Rétorika (rečnícke umenie)

**Rétorika** (iné názvy: **rečníctvo**, **rétorstvo**; z ) je rečnícke umenie a náuka o verbálnom prejave.

Rétorika bola (v stredoveku) tretie zo siedmich slobodných umení. Vznikla v starovekom Grécku. V tomto čase to bola súčasť stredného vyššieho vzdelania a často od svojho prejavu závisel ich úspech. Rétoriku vyučovali rétori-učitelia rétoriky. Najvýznamnejší rétorici boli grécki filozofi, ako napríklad Demostenes, Gorgias z Leontín, Sokrates a jeho žiak Platón. Aristoteles ako najvýznamnejší rečník napísal diela Rétorika a Poetika. Tézy z týchto diel tvoria základ i pre súčasnú rétoriku.

Podľa Aristotela rétorika chce presvedčovať bez toho, aby si robila starosti o pravdivosť či len zdanlivosť toho, o čom sa hovorí.

## Zdroje
* 
* 

## Iné projekty

Kategória:Sedem slobodných umení
Kategória:Akademické disciplíny
Priebežná rovnováha

**Priebežná rovnováha** (iné názvy: **prietoková rovnováha, ustálený stav, stacionárny stav, stabilný stav**; angl. *steady state*, nem. *Fließgleichgewicht*) je stav otvoreného systému, pri ktorom tok látok a energie do systému a zo systému, ako aj procesy vnútornej premeny sú zladené tak, že sa zachováva charakter a štruktúra systému. 

Pojem a teoria priebežnej rovnováhy sa vytvorili v biofyzikálnych teoriách na postihnutie vlastnosti živého organizmu ako otvoreného systému, ktorý sa zachováva prostredníctvom stálej látkovej premeny so svojím prostredím. Rozhodujúci podiel na vytvorení teorie otvorených systémov má Ludwig von Bertalanffy, ďalej R. Hill, ktorý zaviedol adekvátny anglický termín *steady state*, a Burton.

## Pozri aj
*rovnováha
*statika
*teória rovnováhy

## Externé odkazy
* 

Kategória:Biológia
Europoidná rasa

**Europoidná rasa** (synonymá pozri nižšie) je ľudská rasa, ktorej príslušníci sa vyznačujú svetlou až tmavšou farbou pokožky, rovnými až vlnitými vlasmi rozličných farebných odtieňov, variabilnou pigmentáciou očnej dúhovky, stredne vysokou až vysokou postavou s vyváženým pomerom trupu a dolných končatín,úzkym nosom a tenkými perami. K europoidnej rase patrí väčšina Európanov, Indov, ľudí žijúcich na Blízkom východe apod. thumb|Biele deti

## Synonymá
Medzi iné názvy patrí: **europidná rasa**, **kaukazoidná rasa**, **kaukazská rasa**, **eurázijská rasa**, **europoidi**, **europidi**, **európsko-ázijská rasa**, **biela rasa**, **bieli**, **belosi**, **leukodermi**; slovo **rasa** možno zameniť za slovo **plemeno**.

## Pakstis et al.
Nedávna genetická štúdia uverejnená v európskom časopise Human Genetics - Nature v roku 2019 ukázala, že populácie, ako sú Západoázijci (Arabi), Európania, Severoafričania, Juhoázijci (Indovia) a niektorí Stredoázijci, spolu úzko súvisia. Možno ich jasne odlíšiť od subsaharských Afričanov alebo obyvateľov východnej Ázie.

## Referencie

## Externé odkazy
* 

Kategória:Ľudské rasy
Santána

**Santána** (sans.) je prúd vedomia, prúd života, individuálne kontinuum, prúd osobnosti.

## Zdroj
* 

Kategória:Indická filozofia
Retroaktivita

**Retroaktivita** (z lat.) je v práve spätná pôsobnosť právnych predpisov do minulosti. Môže byť pravá a nepravá: 

*pri pravej retroaktivite sa zákon použije spätne aj na obdobie pred účinnosťou zákona,
*pri nepravej retroaktivite (ktorá je v práve úplne bežná) v podstate nejde o retroaktivitu, keďže nový zákon sa použije len od dátumu jeho účinnosti (teda aj na právne vzťahy, ktoré existovali pred jeho vyhlásením a naďalej trvajú)

Zákaz retroaktivity je jeden zo základných právnych princípov demokratickej spoločnosti zaručujúci právnu istotu. Retroaktivita sa však pripúšťa v trestnom práve v rámci princípu prospešnosti.

Zásada o neprípustnosti retroaktivity bola porušená napríklad v Norimberskom procese. Nacisti sa počas druhej svetovej vojny dopustili takých zločinov, s ktorými sa dovtedy v medzinárodnom práve nepočítalo.

## Referencie

## Zdroj
*Jozef Prusák, *Teória práva*, s. 235

Kategória:Teória práva
Rovnováha

**Rovnováha** je stav vyrovnanosti, vyrovnania medzi rozlične pôsobiacimi silami.

## Externé odkazy
* 

Kategória:Mechanika
Josiah Royce

**Josiah Royce** (* 20. november 1855, Grass Valley, Kalifornia, USA† 4. september 1916, Cambridge, Massachusetts) bol americký filozof, predstaviteľ novohegelovstva a personalizmu, zakladateľ amerického idealizmu.

## Referencie


## Iné projekty

## Externé odkazy
* J. Royce, vybrané eseje
* Heslo Josiah Royce na ''Stanford Encyclopedia of Philosophy''
* J. Royce, ''The World and the Individual''

## Zdroj
* 
*

Kategória:Filozofi USA
Kategória:Idealisti
Kategória:Absolventi Johns Hopkins University
Kategória:Absolventi University of California, Berkeley
Kategória:Vyučujúci na Harvard University
Kategória:Členovia United States National Academy of Sciences
Kategória:Osobnosti z Kalifornie
George Santayana

**George Santayana**, vlastným menom **Jorge Augustín Nicolás Ruiz de Santayana**, (* 16. december 1863, Madrid – † 26. september 1952, Rím) bol americký spisovateľ a filozof španielskeho pôvodu, predstaviteľ kritického realizmu.

## Iné projekty

## Externé odkazy
* 

Kategória:Spisovatelia USA
Kategória:Filozofi USA
Kategória:Osobnosti z Madridu
Retro

**Retro** (lat.) môže byť:
*retro štýl
*predpona s významom späť, nazad, spiatočný, spätný, obrátený
*polyfunkčná budova v Bratislave, pozri Retro (Bratislava)
*skratka z Retrofire Officer, jeden z letových kontrolórov
Rozbor hudobnej skladby

**Rozbor hudobnej skladby** je opis, výklad obsahu hudobnej skladby, ktorý zdôvodňuje prostriedky a prvky, ktoré boli použité na jej interpretáciu.

## Externé odkazy
* 

Kategória:Hudba
Mongoloidná rasa

[thumb|[Vietnamské deti]]

**Mongoloidná rasa** (iné názvy: **mongolidná rasa**, **mongolská rasa**, **žltá rasa**, **žltohnedá rasa**, **mongoloidi**, **mongolidi**, **mongoli**, **ázijsko-americká rasa**, **xanthodermi**; slovo rasa možno nahradiť slovom **plemeno**) je zoskupenie rôznych ľudí pôvodom z východnej Ázie, strednej Ázie, juhovýchodnej Ázie, severnej Ázie, Polynézie a Ameriky. Charakteristickými znakmi pre mongoloidnú rasu sú rovné, hrubé tmavé vlasy, žltkastý tón pleti, hnedé oči, výrazné lícne kosti, úzky alebo stredne široký nos s nízkym mostom, mierne zhrubnuté pery a typický kožný záhyb horného viečka, ktorý pokrýva slzné viečko.

## Referencie


Kategória:Ľudské rasy
Negroidná rasa

right|thumb|Príslušník kmeňa Masajov v Keni

**Negroidná rasa** (synonymá pozri nižšie) je ľudská rasa, ktorej príslušníci sa vyznačujú tmavou kožou, kučeravými vlasmi, širokým nosom, hrubými perami. Vyskytuje sa najmä v Afrike a Austrálii. V užšom zmysle nezahŕňa Austráliu a okolie (t.j. australoidnú rasu) a potom sa označuje ako **negr(o)idná rasa/negr(o)idi/čierna rasa/ekvatoriálna rasa/rovníková rasa** v užšom zmysle alebo **africká rasa**.

## Synonymá
K iným názvom patria: **negridná rasa, negroidi, negridi, čierna rasa, ekvatoriálna rasa, rovníková rasa, negro-australoidná rasa**, **melanodermi**, **ullotrichovia**; neodborne (najmä pre africkú časť) **černosi**, zastarano **muríni**, pejoratívne (len pre africkú časť) **negri**; v USA aj **Afroameričania**; slovo rasa možno nahradiť slovom **plemeno**.

## Opis
Tmavá pigmentácia sa nachádza takmer na celom povrchu tela s výnimkou napríklad dlaní. Je spôsobená zvýšeným obsahom melanínu v koži. Negroidi žijú predovšetkým v subsaharskej Afrike, ďalej sú to domorodí obyvatelia Austrálie, Oceánie a Novej Guiney. Vzhľadom na to, že v minulosti boli černosi často využívaní ako otroci, tvoria dnes významnú menšinu aj v iných štátoch, napríklad v USA, kde sú oficiálne nazývaní Afroameričania.

## Referencie

## Externé odkazy
* 

Kategória:Ľudské rasy
Sáramati

**Sáramati** (3. stor.) bol indický filozof, predstaviteľ budhizmu, predchodca vidžňánaváda.

## Pozri aj

* Budhistická filozofia

## Externé odkazy
* 

Kategória:Starovekí indickí filozofi
Kategória:Budhizmus
Revizionizmus (marxizmus)

**Revizionizmus** je oportunistický smer v revolučnom robotníckom hnutí, ktorý vznikol na konci
70. rokov 19. storočia, koncom 90. rokov 19. storočia a začiatkom 20. storočia sa sformoval ako smer v sociálnodemokratickom hnutí v Nemecku, Rakúsko-Uhorsku, Francúzsku, Rusku a v ďalších krajinách. 

Revizionizmus vystúpil s požiadavkou kriticky prehodnotiť marxizmus.

## Hlavní predstavitelia
* Eduard Bernstein 
* Karl Kautsky

## Externé odkazy
* 

Revizionizmus
Revizionizmus
Saravhitásana

**Saravhitásana** (sans. *sarav* - všetko, *hit* - to, čo prospieva) je ásana prospievajúca všetkým. Podľa Mahéšvaránandu pomáha prekonať stuhnutosť svalov, šliach a kĺbov, pdoporuje lepšie prekrvenie tela a začína systematicky pracovať so svalstvom: posilňuje ho a uvoľňuje.

## Externé odkazy
* 

Kategória:Pozície tela v joge
Kategória:Sanskritské výrazy
Rozdeľovanie

**Rozdeľovanie** môže byť:
* rozčleňovanie nejakého celku na dve alebo viaceré čiastky
* rozvrhnutie
* rozdávanie
* odlúčenie
* v ekonómii: pozri rozdeľovanie (ekonómia)
Revolúcia

[thumb|Revolúcia v [Praha|Prahe. Rok 1848]]

**Revolúcia** je hlboká kvalitatívna zmena v spoločensko-politických vzťahoch, prechod od starého politického usporiadania k novému, často násilnými prostriedkami.

Pojem revolúcia sa používa aj vo význame: zvrat, obrat, základná, podstatná zmena, vznik novej kvality v určitom bode vývojového procesu, napr. vo vývoji spoločnosti je to sociálna revolúcia.

## Názory na revolúciu

Podľa marxizmu je revolúcia kvalitatívna premena spoločnosti, ku ktorej dochádza vtedy, keď výrobné sily dosiahnu bod, v ktorom ich začínajú sputnávať výrobné vzťahy, počom výrobné sily rozbíjajú tieto putá a spolu s nimi zvrhávajú všetky
inštitúcie. Podľa druhej marxistickej verzie je revolúcia produktom triedneho boja vnútri výrobných vzťahov, ktorý narastá tak dlho, až kým prenikne všetkými existujúcimi inštitúciami a prepukne otvorený konflikt, ktorý vedie k nahradeniu vládnucej triedy tými, ktorých ovládala. V revolúciách ide o porážku jednej triedy druhou. Pri prechode od feudalizmu k socializmu dochádza k dvom revolúciám: pri prvej buržoázia zvrháva aristokraciu (buržoázna revolúcia) a pri druhej je buržoázia zvrhnutá proletariátom (proletárska revolúcia).

## Literatúra
* MALIA, Martin: *Lokomotivy dějin : revoluce a utváření moderního světa.* Brno : Centrum pro studium demokracie a kultury, 2009. 427 s. ISBN 978-8-7325-194-9

## Iné projekty

## Externé odkazy
* 
* 


Kategória:Revolúcie
Rozdiel

**Rozdiel** môže byť:
* rozdielnosť
* výsledok odčítania, pozri rozdiel (matematika)
* prenesene: rozlišovanie
* sedlo oddeľujúce Pieniny a Ľubovnianku vrchovinu, pozri Rozdiel (sedlo)

## Iné projekty
Buržoázna revolúcia

**Buržoázna revolúcia** je sociálna revolúcia odstraňujúca prekážky pre rozvoj kapitalizmu.

## Externé odkazy
* 

Kategória:Revolúcie
Druhový rozdiel

**Druhový rozdiel** (lat. *differentia specifica*) je rozdiel, ktorým sa jeden druh odlišuje od ostatných.

## Externé odkazy
* 

Kategória:Taxonómia
Rast (biológia)

**Rast** je z pohľadu biológie proces kvantitatívnych zmien v organizme zvieraťa alebo človeka. Trvá od oplodnenia zygoty do telesnej dospelosti.

Biologickou podstatou je delenie a rast buniek, ako aj inkorporácia látok do bunečných a medzibunečných priestorov. 

Pojmy rast – vývoj – vývin nemožno od seba oddeliť, keďže organizmy rastú a vyvíjajú sa zároveň. Vo *veľmi zjednodušenom* prípade ich môžeme chápať ako synonymá, čo však z odborného hľadiska nie je správne.

## Rýchlosť rastu
### Alometria
Pomerná rýchlosť rastu orgánu alebo časti tela v porovnaní s celkom sa nazýva *alometria rastu*. Označuje sa koeficientom *k*.

Ak: 
* *k > 1* – pozitívna alometria (orgán alebo časť tela rastie rýchlejšie ako celok)
* *k < 1* – negatívna alometria (… rastie pomalšie ako celok)
* *k = 1* – izometria (… rastie rovanko rýchlo ako celok)

### Včasnosť vývoja (rastu)
Určité orgány, orgánové sústavy vo väčšom rozsahu rastú a vyvíjajú sa v rozličných fázach ontogenézy. Poznáme:
* Orgány so včasným vývojom: sú pomerne dobre vyvinuté už pri pôrode (napr. mozog, oči, koža, kostra)
* Orgány s neskorým vývojom: vyvíjajú sa hlavne po narodení (vyliahnutí) jedinca (napr. tráviaca sústava, pohlavná sústava, svalové a tukové tkanivo)

Rozhodnutie či určitý orgán alebo orgánová sústava patrí do prvej alebo druhej skupiny závisí na tom, či jedinec potrebuje, aby daný orgán bol plne funkčný bezprostredne po pôrode.

## Činitele ovplyvňujúce rast
### Genetické
* druh
* pohlavie
* u zvierat
** plemeno zvieraťa
** línia
** plemenná skupina

### Negenetické
* výživa
* kŕmenie zvierat

## Pozri aj
Rast a vývin rastlín

Kategória:Biológia
Sardonický

**Sardonický** (gr.) je křčovitý, nútený, zatrpknutý.

## Externé odkazy
* 

Kategória:Terminológia
Kultúrna revolúcia

**Kultúrna revolúcia** môže byť:
* celospoločenský proces kvalitatívnej premeny kultúry istej spoločnosti
* v marxizme-leninizme: proces kvalitatívnej premeny ľudského vedomia, psychológie a spôsobu života ľudí v priebehu prechodu k socializmu a komunizmu, pozri kultúrna revolúcia (marxizmus-leninizmus)
* v Číne: skrátene tzv. Veľká proletárska kultúrna revolúcia, maoistická komunistická politická kampaň resp. hnutie v Číne v rokoch 19651976, pozri Veľká proletárska kultúrna revolúcia
* v Iráne: proces odstraňovania západných myšlienkových vplyvov z akademickej sféry v Iráne a jej podriadenie doktrínam politického islamu v rokoch 19801983 resp. 1987, pozri kultúrna revolúcia (Irán)
* v Líbyi: proces odstraňovania protirežimných myšlienkových vplyvov v Líbyi, súčasť tzv. ľudovej revolúcie v rokoch 19731974 resp. 1977, ktorá upevnila moc Muammara al-Kaddáfího, pozri pod ľudová revolúcia (Líbya)

## Referencie
Sardy

**Sardy** alebo **Sardis**, dnes Sart, bolo staroveké mesto v Malej Ázii. Kedysi bolo  hlavným mestom Lýdie, neskôr dôležitým mestom na kráľovskej ceste Perzskej ríše, potom sídlom prokonzula Rímskej ríše a napokon metropolou provincie Lýdia v neskororímskom  a byzantskom období. Ako jedna zo siedmich cirkví sa spomína v knihe Apokalypsa, ktorú napísal sv. Ján apoštol na ostrove Patmos.

Kategória:Lýdia (Malá Ázia)
Kategória:Archeologické lokality v Turecku
Kategória:Starogrécke mestá
Neoencyklopedická revolúcia

**Neoencyklopedická revolúcia** sú kvalitatívne zmeny v situácii riešiteľov problémov poslednej tretiny 20. storočia, kedy ich zložitosť dosiahla taký stupeň, že ich riešenie si od
riešiteľov vyžaduje zohľadňovanie úplného diachronicko-synmchronického kontextu riešených problémov.

Neoencyklopedická revolúcia dostáva smrteľné (konečné) ľudské indivíduum alebo indivíduá so situácie, keď musia v konečnom čase zapojiť do riešenie problémov súbor znalostí prakticky nekonečného, univerzálneho, univerzálne encyklopedického alebo polyhistorického rozsahu. Reakciou na túto situáciu
bola komputerizácia, zapojenie expertných systémov do riešenia problémov, zavádzanie hypertextovej a multimediálnej technológie, tvorba univerzálnych počítačových sietí typu internet atď.

Jedným z aspektov neoencyklopedickej revolúcie je informačná explózia.

## Externé odkazy
* 

Kategória:20. storočie
Rozdielnosť

**Rozdielnosť** (iné názvy: **rozdiel, diferencia, odlišnosť, odchylnosť**) je nerovnakosť, nejednotnosť a/alebo bytie, trvanie v líšení sa. 

Pojem rozdielu umožňuje rozlišovanie.

Podľa Jamesa *Nemôže byť nejaký rozdiel niekde, ktorý by nezapríčinil nejaký rozdiel inde - niet rozdielu v abstraktnej pravde, ktorý by sa nevyjadril v rozdiele konkrétneho faktu a v správaní sa, vyplývajúceho pre niekoho niekde a niekedy z tohto faktu.* 

Podľa Plotina rozdielnosť pochádza z hmoty.

Pojem rozdielu potrebujeme napríklad pri porovnávaní čísiel rozdielom.

## Externé odkazy
* 

Kategória:Filozofické pojmy
Rast organizmu

**Rast organizmu** je proces zväčšovania žívej hmoty v organizme, kvantitatívne zmeny tela alebo
jeho jednotlivých častí.

## Externé odkazy
* 

Kategória:Fyziológia
Sarmati

**Sarmati** (staršie: **Sarmatovia**) boli početný staroveký kmeňový zväz z iránskej jazykovej skupiny. Ich pôvodné sídla boli na území medzi Donom a Aralským jazerom. Ich predkami boli tzv. Sauromati (podľa Herodota), sami boli príbuzní so Skýtmi a mali s nimi rad spoločných znakov a prejavov: kočovný spôsob života, luk, šípy, krátky meč, spôsoby boja a i.

Od 4. storočia pred Kr. sa významnejšie podieľali na starovekých dejinách východnej Európy. Na konci 2. storočia pred Kr. ovládali južné Povolžie a časť Černomoria. Patrili k nim Arsovia, Alanovia, Jazykovia, Sauromati atď.

V priebehu 1. tisícročia celkom zmizli z histórie a zmiešali sa s pôvodnými etnikami vo východnej Európe. Matej Bel vo svojich Notíciách v kapitole o zemplínskej župe opisuje Rusínov ako potomkov Sarmatov vyznávajúcich starú vieru a udržiavajúcich pôvodné zvyky.

## Iné projekty
 

## Zdroj
* 

Kategória:Etniká, národy a národnosti
Neolitická revolúcia

**Neolitická revolúcia** je jeden až tri tisícročia trvajúci proces zaujatia nového postoja človeka k prírode odohrávajúci sa na rôznych miestach Zeme v rôznom čase v intervale približne od 8. tisícročia pred Kr. až 2. tisícročie pred Kr. (pozri neolit, neolitizácia).

Vzrastá sebavedomie človeka, uskutočňujú sa rozsiahle zmeny v technike, ekonomike i svetonázore. Obsahom neolitickej revolúcie je predovšetkým vznik poľnohospodárskej výroby, domestikácia zvierat, usadlý spôsob života, vznik remesla a zmeny v náboženstve, umení a podobne.

Ďalej pozri článok neolit.

## Externé odkazy
* 

Kategória:Neolit
Rozdielny

**Rozdielny** je majúci odlišné, iné vlastnosti, odchylný, odlišný, odchodný, nerovnaký, inakší, iný.

## Externé odkazy
*
Vegetácia (rastlinstvo)

**Vegetácia** alebo **rastlinstvo** je súbor náhodných alebo stále sa vyskytujúcich rastlín alebo rastlinných spoločenstiev na určitom území.

## Pozri aj
*fytogeografia
*rastlina

Kategória:Rastliny
Socialistická revolúcia

**Socialistická revolúcia** je sociálna revolúcia, ktorá podľa marxizmu znamená prechod od kapitalizmu k socializmu. 

Základy teórie socialistickej revolúcie položili Karl Marx a Friedrich Engels.

Na Slovensku ju presadzovala komunistická strana, napr. Marek Čulen, Július Verčík, Viliam Široký. 
## Externé odkazy
* 

Kategória:Marxizmus
Kategória:Revolúcie
Kultúrna rastlina

**Kultúrna rastlina** (iné názvy: **domestikovaná** [alebo **zdomácnená**] **rastlina**, **[[plodina]]**, **poľnohospodárska plodina**, **pestovaná** [alebo **kultivovaná**] **rastlina**, zriedkavo: **[[úžitková rastlina]]**) je opak divej rastliny. Je to teda rastlina, ktorá je výsledkom domestikácie, inak povedané: je to rastlina výrazne geneticky pozmenená voči divému predkovi pôsobením človeka prostredníctvom pestovania (prípadne novšie aj: genetickej modifikácie). Niekedy sa do tohto pojmu zahŕňajú aj zdivené (zdivočené, čiastočné synonymum: splanené) rastliny; tieto (už z podstaty definície pojmu zdivenie) samozrejme nie sú pestované, ale boli pestované v minulosti. Takto definované kultúrne rastliny možno rozdeliť na:
* úžitkové rastliny v najužšom ponímaní (t.j. bez divých úžitkových rastlín a  bez okrasných rastlín)
* okrasné rastliny
*  a prípadne: zdivené rastliny. 
Do pojmu domestikované či zdomácnené rastliny (ale nie aj kultúrne rastliny, (poľnohospodárske) plodiny, pestované rastliny, úžitkové rastliny) podľa niektorých názorov patria aj niektoré buriny a (iné) ruderálne rastliny, ktoré prirodzene rastú v antropogénnom prostredí a sú preto už príslušne geneticky pozmenené (pôsobenie človeka je tu teda iné než pestovanie); tu je ale lepšie hovoriť len o čiastočne domestikovaných rastlinách. 

Výraz **pestované** [alebo **kultivované**] **rastliny** a ojedinele aj **kultúrne rastliny** sa používa aj v inom význame než je uvedené vyššie. Označujú sa tak všetky rastliny, ktoré človek pestuje (kultivuje). Nie všetky pestované rastliny v tomto význame sú kultúrnymi rastlinami vo význame uvedenom vyššie v úvode tohto článku: niekedy sa totiž pestujú aj divé rastliny, či už na poľnohospodárske účely alebo napríklad v botanických záhradách, a niekedy sa síce rastliny pestujú s cieľom ich domestikácie, ale zatiaľ ešte nie sú dostatočne geneticky pozmenené voči divej forme. Podrobnosti k tejto definícii pozri napríklad v článku pestovanie (rastliny). 

## Kultúrne rastliny podľa prvej definície
Kultúrne rastliny sú rastliny (spravidla cieľavedome) vybrané a/alebo šľachtené a pestované človekom pre úžitok v podobe potravy, pochutiny, krmoviny, suroviny pre priemysel, predmetu dennej potreby, liečiva, okrasy a pod. Podrobnosti o praktickom využívaní týchto rastlín pozri v článkoch úžitková rastlina a okrasná rastlina. 

## Zdroje
Sarvaš (mesto)

**Sarvaš** () je maďarské mesto vo Veľkej dunajskej kotline v Békešskej župe v Sarvašskom okrese.

Má rozlohu  a  obyvateľov *()*.

## Dejiny
Počas tureckej éry a v dôsledku pätnásťročnej vojny sa značná časť Veľkej dunajskej kotliny stala neobývanou. Bývalí obyvatelia Sarvašu a ďalších obcí zahynuli alebo sa rozišli a nevrátili sa do miest svojho bydliska, ale veľké oblasti až po rieku Mureš zostali prázdne. Na území celej súčasnej Békešskej župy v tejto dobe, v roku 1715, boli obývané len dve mestá a sedem malých dedín, čo v tom čase znamenalo 344 rodín a 1586 ľudí.

Po tureckých vojnách bolo územie znova osídlené zväčša Slovákmi. Ako prvý osadník v Sarvaši sa spomína v roku 1722 Valentik Pál (Pavoll Valentík) z Ostrej Lúky. 

V roku 1780 v Sarvaši Samuel Tešedík založil prvú poľnohospodársku školu v Európe, praktický hospodársky inštitút, ktorého cieľom bolo hospodárske a kultúrne povznesenie roľníckeho ľudu. V starej budove školy sa dnes nachádza Tešedíkovo múzeum a stála expozícia histórie mesta.

V rokoch 1894 až 1898 na Evanjelickom lýceu v Sarvaši študoval a zmaturoval M. R. Štefánik. Pôvodne slovenské poľnohospodárske mestečko sa v tom čase už výrazne zmenilo. Ľudové školy boli ešte slovenské, ale miestna elita hovorila už po maďarsky a aj gymnázium malo pomôcť v tom, aby sa Slováci rýchlejšie pomaďarčovali. V roku 1894 tam študovalo tam 405 žiakov, z toho bolo len päť Slovákov, pretože tu bol silný tlak, aby sa aj slovenskí chlapci hlásili k maďarskej národnosti. Hodiny slovenčiny na gymnáziu boli v Štefánikovom období zrušené a tak sa učil aj zmaturoval v maďarčine.

V roku 1900 (teda už v čase vrcholnej maďarizácie) malo mesto oficiálne 17 771 Slovákov a len 7 845 Maďarov, kým v roku 1930 sa tento pomer oficiálne zmenil na 7 247 Slovákov ku 18 257 Maďarom.

## Partnerské mestá
*  Baraolt, Rumunsko, 1997
*  Keuruu, Fínsko
*  Malacky, Slovensko, 2000
*  Poprad, Slovensko, 1980
*  Șimleu Silvaniei, Rumunsko
*  Vlăhița, Rumunsko, 1994

## Referencie


## Iné projekty

## Externé odkazy
* Oficiálna stránka

## Zdroj
* 

Kategória:Mestá v Maďarsku
Kategória:Sídla Slovákov v Maďarsku
Sociálna revolúcia

**Revolúcia sociálna** je rozsiahla premena, ku ktorej dochádza zároveň na sociálnej a politickej úrovni a ktorá znamená zmarenie očakávaní a sociálnej konformity, ktoré boli ustálené v predchádzajúcom poriadku natoľko, že určovali všetky dôležité formy sociálnej interakcie.

## Príklady
*Ruská revolúcia
**Februárová revolúcia (1917)
**Októbrová revolúcia (1917)
*Veľká francúzska revolúcia
*Buržoázna revolúcia
*Socialistická revolúcia

## Pozri aj
* Revolučná situácia

## Externé odkazy
* 

Kategória:Revolúcie
Rozhodnuteľnosť

**Rozhodnuteľnosť** je možnosť konečným počtom operácií zistiť, či je akákoľvek formula skúmanej teórie v danom systéme dokázateľná (pravdivá). Rozhodnuteľný je napríklad výrokový kalkul a formalizovaná Aristotelova sylogistika.

## Externé odkazy
* 

Kategória:Veda
Vedecká revolúcia

**Vedecká revolúcia** je kvalitatívna zmena vedy, napr. zmena paradigmy.

Podľa Stegmüllera je vedecká revolúcia readikálna zmena teórií.

## Externé odkazy
* 

Kategória:Veda
Ráz

**Ráz** môže byť:
* súhrn príznačných vlastností niečoho; povaha, charakter
* vzájomné pôsobenie síl pri styku dvoch telies, pri ktorom nastáva zmena rýchlosti
* periodické zosilňovanie a zoslabovanie rozkyvu dvoch vlnení s blízkymi kmitočtami
* jedna z taxonomických úrovní, pozri ráz (taxonómia)
* glotálna plozíva, t.j. spoluhláska vznikajúca prudkým roztvorením hlasiviek (vždy je neznelá), znak v IPA: [ʔ], pozri ráz (fonetika)

## Externé odkazy
*
Sarvástiváda

**Sarvástiváda** (-sanskritský kmeň; doslova: *všetky veci sú skutočné*) alebo **sarvástivádah** (-sanskritský nominatív) je raná škola hínajánového budhizmu, ktorej hlavným predstaviteľom je Vasubandhu mladší. Oddelila sa po treťom koncile v Pátaliputre okolo roku 250 pred Kr.
## Externé odkazy
* 

Kategória:Školy budhizmu
Rozhodnosť

**Rozhodnosť** je schopnosť človeka samostatne a zodpovedne rozhodovať a rozhodnutia dôsledne realizovať v činnosti. Rozhodnosť sa osobitne výrazne prejavuje v zložitých situáciách, keď je konanie späté s rizikom a treba voliť jednu z niekoľkých alternatív. Rozhodnosť je aj schopnosť bez váhania prebrať na seba zodpovednosť za rozhodnutie, konať rychlo, v správny čas.

## Externé odkazy
* 

Kategória:Psychológia
Rozhodnutie (voľba)

**Rozhodnutie** je vyústenie rozhodovania; spočíva k priklonení sa k jednej alternatíve a odmietnutí druhej. 

Rozhodnutie môže byť definitívne alebo dočasné podľa toho, či konflikt medzi cieľmi alebo metódami, ktorými ich možno dosiahnuť, je rozriešený trvale, alebo jeho definitívne riešenie je odložené či obídené. Rozhodnutie prináša uvoľnenie napätia, ktorým sa vyznačovalo rozhodovanie. Po tejto stránke pripomína vhľad pri riešení intelektuálnych problémov. Od neho sa však odlišuje tým, že sa štrukturácia netýka vonkajšieho objektu, ale samotného jedinca, jeho hierarchie hodnôt a celej osobnosti.

## Pozri aj
* Cieľ
* Intencia
* Plán
* Úmysel
* Zámer

## Iné projekty

## Externé odkazy
* 

Kategória:Psychológia
Tretia globálna vedecká revolúcia

**Tretia globálna vedecká revolúcia** sa podľa Václava Černíka začala *v polovici 19. storočia Marxovou prestavbou spoločenských vied a od prelomu 19. a 20. storočia pokračuje revolučnou prestavbou prírodných vied. Združuje v sebe vlastnosti kopernikovskej a darwinovskej revolúcie, prenikanie od zdania k čoraz hlbšej podstate s vývinovým hľadiskom. Ide… o zmenu v spôsobe 'videnia' sveta, o zmenu v type racionality. Táto globálna vedecká revolúcia zabezpečila významný predstih vedy pred výrobou a postupne prerastala do vedecko-technickej revolúcie…* 

## Externé odkazy
* 

Kategória:Filozofický slovník
Rozhodovanie

**Rozhodovanie** je súbor psychických procesov, ktorých zmyslom je vyhľadať optimálny cieľ a vhodný spôsob konania v určitej situácii ; druhá fáza vôľového konania, spočívajúca v riešení konfliktnej situácie; sekvencia krokov vedúca k vybratiu jedného variantu z možných riešení daného problému. Rozhodovanie môže vyústiť do rozhodnutia.

K cieľovým objektom sa viažu rôzne city subjektu. Rozhodovanie sa preto prežíva ako nepríjemný citový stav napätia. Citové prežívanie konfliktu sa jedinec snaží verbalizovať, slovne vyjadruje a spredmetňuje svoje city, či už v 'tichej' reči pre seba, alebo nahlas v slovných prejavoch k druhým ľuďom.

## Externé odkazy
* 

Kategória:Teória rozhodovania
Kategória:Kritické myslenie
Rozhovor

**Rozhovor** môže byť:
* v komunikácii:
** základná forma medziľudskej komunikácie, t.j. vzájomné zhováranie sa (resp. vzájomný hovor, rozprávanie, hovorenie, striedavá reč) minimálne dvoch ľudí, proces, pri ktorom si minimálne dvaja ľudia vzájomne niečo povedia alebo rozprávajú; čiastočné alebo úplne synonymá: dialóg, konverzácia, čiastočné synonymá: beseda, debata, pozri rozhovor (ústna komunikácia)
** základná forma medziľudskej komunikácie, pri ktorej sú všetci účastníci v rovnakom postavení (opakom je najmä pojem [profesionálne] interview), pozri pod rozhovor (ústna komunikácia)
** vzájomná výmena poznatkov, mienok, resp. výmena podkladov pre tvorbu mienok alebo poznatkov a súčasne ich tvorba partnermi, pozri pod verbálna komunikácia
** (konkrétna) verbálna (t.j. nie nevyhnutne len ústna) komunikácia medzi minimálne dvoma ľuďmi, pozri verbálna komunikácia 
** (obyčajne v množnom čísle:) rokovanie
** interview (vo všetkých významoch) 
* film:
** česko-slovenský dokumentárny film z roku 1963, pozri  Rozhovor (film z roku 1963)
** slovenský dokumentárny film z roku 2010, pozri Rozhovor (film z roku 2010)
** česko-slovenský televízny film z roku 1972, pozri Rozhovor (film z roku 1972)
** film USA z roku 1974, pozri Rozhovor (film z roku 1974)

## Pozri aj
* dialóg

## Referencie
Sattva

**Sattva** (sans.) je najvyššia z troch gún, zložiek kozmickej energie prakrti, prejavujúca sa
svetlom, jasom, ľahkosťou, harmóniou, čistotou.

## Externé odkazy
* 

Kategória:Sanskritské výrazy
Satisfakcia

**Satisfakcia** (lat.) je zadosťučinenie za ujmu, urážku a pod. V práve poskytnutá náhrada v peniazoch za nemajetkovú ujmu.

## Externé odkazy
* 

Kategória:Právo
Reakcia

**Reakcia** je zmena správania ako odpoveď, odpoveď na vonkajší alebo vnútorný podnet (akciu).

## Iné projekty

## Externé odkazy
*
Sáutrántika

**Sáutrántika** alebo v pálí **suttantika** (doslova: *tí, ktorí študujú sútry*) je málopočetná škola hínajánového budhizmu tvorená predovšetkým intelektuálmi. Založil ju Kumáraláta odštiepením od sarvástivády asi v polovici 2. storočia pred Kr. Odmietli základný princíp sarvástivády „všetko existuje“.

## Externé odkazy
* 

Kategória:Školy budhizmu
Vedecko-technická revolúcia

**Vedecko-technická revolúcia** je kvalitatívna zmena, prebiehajúca v systéme vedy a techniky; vyznačuje sa najmä vstupovaním techniky do etapy automatizácie, ktorá predstavuje generálnu orientáciu na uplatňovanie výsledkov vedecko-technickej revolúcie vo výrobe.

## Pozri aj
*revolúcia
*buržoázna revolúcia
*priemyselná revolúcia

## Externé odkazy
* 

Kategória:Revolúcie
Používateľské rozhranie

**Používateľské rozhranie** alebo **užívateľské rozhranie** alebo **rozhranie človek-stroj** sú programy a zariadenia, ktoré sú k dispozícii používateľovi systému na spracovanie dát. Môže byť pre rôznych používateľov stanovené rôzne; napr. operátori majú v porovnaní s normálnym používateľom spravidla prístup k podstatne väčšiemu počtu funkcií.

Používateľské rozhranie definuje tú časť systému, ktorú môže používateľ používať. Používateľské rozhranie je časť počítačového programu, s ktorou používateľ aktívne komunikuje.

## Súvisiace články
* Grafické používateľské rozhranie
* Klient
* rozhranie (medzistyk)
* jazyk príkazov
* používateľ

## Externé odkazy
*
Helena Rozinajová

**Helena Rozinajová** (* 8. máj 1931, Dvorníky† 21. október 1994) bola slovenská publicistka a vysokoškolská pedagogička, zakladateľka matrimoniálnej pedagogiky. V rokoch 19901992 poslankyňa SNR za KDH, členka Výboru SNR pre vzdelanie, vedu, kultúru a šport. Vo svojej publikačnej činnosti sa zaoberala prevažne výchovou mládeže pre manželský a rodinný život.

## Dielo
* *Sex, manželstvo, rodičovstvo*, 1980
* *Výchova pre život v rodine*, 1981
* *Pedagogika pre rodičov*, 1981
* *Etika heterosexuálnych vzťahov*, 1989
* *XX a XY*, 1989

## Referencie

## Iné projekty

## Externé odkazy
* 

Kategória:Slovenskí publicisti
Kategória:Absolventi Filozofickej fakulty Univerzity Komenského v Bratislave
Kategória:Politici KDH
Kategória:Poslanci SNR
Kategória:Slovenskí vysokoškolskí pedagógovia
Kategória:Osobnosti z Dvorník
Jadrová reakcia

**Jadrová reakcia** je vzájomné pôsobenie jadier atómov a elementárnych častíc za vzniku nových jadier a častíc.

## Externé odkazy
* 

Kategória:Atómová fyzika
pica
Rezervovanosť

**Rezervovanosť** môže byť:
* zdržanlivosť, odmeranosť
* vlastnosť byť vyhradený pre niekoho, pozri rezervácia
Psychická reakcia

**Psychická reakcia** je zmena správania ako odpoveď, odozva organizmu na vonkajší alebo vnútorný podnet; závisí od konkrétneho podnetu, predchádzajúcej skúsenosti, súčasného stavu (vrátane zameranosti a aktuálnej motivácie).

## Externé odkazy
* 

Kategória:Psychológia
Rozjímanie

**Rozjímanie** môže byť:

* náboženskom zmysle typ modlitby alebo meditácie, pozri rozjímanie (náboženstvo)
* dielo Franza Kafku, pozri Rozjímanie (Franz Kafka) 

## Iné projekty

## Externé odkazy
*